钦定古今图书集成/明伦汇编/官常典/第316卷 > 章敞
## 钦定古今图书集成/明伦汇编/官常典/第316卷 > 章敞

按《明外史》本传：“敞字尚文，会稽人，永乐二年进士。由
庶吉士授刑部主事。山西盗发，捕数百人，敞察其冤，
留词色异者一人，馀悉遣出，与之期。旦日至，如约复
讯之，留者盗馀，非也。迁郎中，改吏部考功司调验封。
宣德五年，擢礼部右侍郎，奉诏往安南，命黎利权国
事。利遣人白相见礼。敞曰：‘汝敬使者，所以尊朝廷，奚
白为’？”利惶恐趋拜，坐于下，啖以声色，不为动。还致厚
赆，不受利以付贡使。及关，悉阅贡物，封其赆，付关吏。
利死，子麟嗣。敞复奉诏往，却赆如初。正统初，转左，纂
洪武以来《条格》，使诸司参酌，吏无能为奸。尚书胡濙
宽大，敞佐以严肃。久之卒官。子瑾，由进士累官，亦至
礼部侍郎。